25.10.2008 Den Europæiske Unions Tidende L 282/17 DEN EUROPÆISKE CENTRALBANKS FORORDNING (EF) Nr. 1053/2008 af 23. oktober 2008 om midlertidige ændringer af reglerne om belånbar sikkerhed (ECB/2008/11) STYRELSESRÅDET FOR DEN EUROPÆISKE CENTRALBANK HAR — under henvisning til traktaten om oprettelse af Det Europæiske Fællesskab, særlig artikel 105, stk. 2, første led, og artikel 110, og under henvisning til statutten for Det Europæiske System af Centralbanker og Den Europæiske  Centralbank, særlig artikel 34.1, første led, sammenholdt med artikel 3.1, første led, samt artikel 18.2, og og ud fra følgende betragtninger: (1) — For midlertidigt at øge likviditetsforsyningen — til modparter for Eurosystemets pengepolitiske operationer, bør der ske en udvidelse af kriterierne for afgørelse af belånbarheden af sikkerheder, som af modparter i Euro- systemets pengepolitiske operationer kan stilles i forhold til Eurosystemet for opnåelse af likviditet. Kriterierne for afgørelse af belånbar sikkerhed er fastlagt i retningslinje ECB/2000/7 af 31. august 2000 om Eurosystemets pengepolitiske instrumenter og procedurer (). (2) — Styrelsesrådet for Den Europæiske Centralbank (ECB) besluttede den 15. oktober midlertidigt at udvide reglerne om belånbar sikkerhed for Eurosystemets operationer. Styrelsesrådet besluttede endvidere, at ikrafttrædelsestids- punktet for beslutningen samt eventuelle andre foran- staltninger vedrørende de udvidede godkendelseskriterier ville blive meddelt snarest muligt. (3) — For at gennemføre den nævnte beslutning således, at den gælder umiddelbart, er det nødvendigt at anvende en forordning, som ikke kræver yderligere gennemførelses- foranstaltninger fra de nationale centralbanker i de medlemsstater, som har indført euroen (i det følgende benævnt »NCB'er«). Denne forordning vil være gældende i en begrænset periode og vil blive erstattet af en ECB retningslinje, — UDSTEDT FØLGENDE FORORDNING: Artikel 1 Udvidelse af visse kriterier for belånbar sikkerhed 1. — Kriterierne for belånbar sikkerhed i bilag I i retningslinje ECB/2000/7 (i det følgende benævnt »Dokumentationsgrund- laget«) udvides som det fremgår af artikel 2 til 7. (1) EFT L 310 af 11.12.2000, s. 1. 2. m—Itilfælde af uoverensstemmelse mellem denne forordning og Dokumentationsgrundlaget, således som dette er gennemført nationalt af NCB'erne, skal førstnævnte være afgørende. NCB'erne skal fortsat anvende alle bestemmelser i Dokumenta- tionsgrundlaget som hidtil, medmindre andet er bestemt i denne forordning. Artikel 2 Godkendelse af sikkerhed denomineret i amerikanske dollar, britiske pund eller japanske yen som belånbar sikkerhed 1. —Omsættelige gældsinstrumenter som angivet i afsnit 6.2.1 i Dokumentationsgrundlaget, der er denomineret i amerikanske dollar, britiske pund eller japanske yen er belånbar sikkerhed i henseende til Eurosystemets pengepolitiske operationer, såfremt i) de er udstedt og opbevaret/afviklet i euroområdet, og ii udstederen er etableret i Det Europæiske Økonomiske Samar- bejdsområde. 2. —Eurosystemet pålægger alle sådanne omsættelige gældsin- strumenter en yderligere haircut på 8 %. Artikel 3 Godkendelse af syndikerede lån underlagt lovgivningen i England og Wales som belånbar sikkerhed 1. — Syndikerede lån som angivet i sektion 6.2.2 i Dokumenta- tionsgrundlaget, som er underlagt lovgivningen i England og Wales, er belånbar sikkerhed i henseende til Eurosystemets pengepolitiske operationer. 2. Desuden ændres kravet i afsnit 6.2.2 i Dokumentations- grundlaget, hvorefter det totale antal af gældende lovgivninger, som gælder for: i) modparten, ii) kreditor, iii) debitor, iv) (i givet fald) garant, v) aftalen om gældsfordringen og vi) mobiliserings- aftalen, ikke må være højere end to, således at i tilfælde af sådanne syndikerede lån, at antallet af gældende lovgivninger ikke må være højere end tre. Artikel 4 Godkendelse af gældsinstrumenter udstedt af kreditinstitutter, som handles på visse ikke-regulerede markeder, som belånbar sikkerhed 1. Gældsinstrumenter udstedt af kreditinstitutter, som handles på visse af ECB angivne ikke-regulerede markeder er belånbar sikkerhed i henseende til Eurosystemets pengepolitiske operationer.